section_heading: Kraj LGT-a? (1980-1987.)
paragraph_text: Ona se pojavila 1984. i nosila je ime Ellenfél nélkül (Bez suparnika). I ovdje je trebalo mijenjati tekstove, a ni publika, pod utjecajem banalnih uradaka pop-glazbe, nije u punoj mjeri spoznala vrijednost „posljednjeg” djela. Turneje su se prorijedile, posljednji nastup održan je na „ishodištu”, u budimskom Tabánu 2. svibnja 1987. Nakon toga LGT je praktički prestao djelovati: „odlučio je suspendirati se na neodređeno vrijeme, ali bez raspada”. Presser, Karácsony i Somló započeli su solo karijere, Solti je svirao bubnjeve u drugim sastavima. Povremeno su uzajamno surađivali na svojim samostalnim pločama, ali Loksi više nije izdavao albume.